CELEX: 62007TN0495
Language: hu
Date: 2007-12-20 00:00:00
Title: T-495/07. sz. ügy: 2007. december 20-án benyújtott kereset – Productos Asfálticos kontra Bizottság

8.3.2008   
            
            
               HU
            
            
               Az Európai Unió Hivatalos Lapja
            
            
               C 64/48
            
         2007. december 20-án benyújtott kereset – Productos Asfálticos kontra Bizottság
   (T-495/07. sz. ügy)
   (2008/C 64/79)
   Az eljárás nyelve: spanyol
   Felek
   
      Felperes: Productos Asfálticos (Proas), SA (Madrid, Spanyolország) (képviselők: C. Fernandez Vicién, P. Carmona Botana és A. Pereda Miquel, abogados)
   
      Alperes: az Európai Közösségek Bizottsága
   Kereseti kérelmek
   A felperes azt kéri az Elsőfokú Bíróságtól, hogy:
   
               —
            
            
               semmisítse meg a Bizottság határozatát;
            
         
               —
            
            
               másodlagosan csökkentse a Productos Asfálticos, S.A.-val szemben kiszabott bírságot; és
            
         
               —
            
            
               kötelezze a Bizottságot a jelen eljárásból eredő összes költség megfizetésére.
            
         Jogalapok és fontosabb érvek
   A kereset az EK 81. cikk alkalmazására vonatkozó eljárásban hozott 2007. október 3-i C(2007)4441 végleges bizottsági határozat (COMP/38710 spanyol bitumen ügy) ellen irányul. A megtámadott határozatban a Bizottság megállapította, hogy a felperes meghatározott időtartamon keresztül – más vállalkozásokkal együtt – útburkoló bitumenpiacon történő piaci részesedésszerzésre vonatkozó megállapodás- és összehangolt magatartás-sorozatban vett részt, amelyek piacfelosztási megállapodásokból és árösszehangolásból álltak. Ezen jogsértések miatt a Bizottság a felperesre – egy másik vállalkozással egyetemlegesen – bírságot szabott ki.
   Keresete alátámasztása érdekében a felperes először a tények Bizottság általi téves értékelésére hivatkozik. Ezen összefüggésben a felperes úgy véli, hogy a Bizottság tévesen értékelte a jogsértés súlyát és a felperes szerepét a kartellben különösen a felperes sajátos piaci súlyára hivatkozással, illetve azzal az értékeléssel, hogy a felperes a kartellben társ-vezető szerepet játszott.
   Másodszor a felperes sérelmezi, hogy a Bizottság megsértette az irányadó jogot. A felperes előadja, hogy a megtámadott határozat sérti az egyenlő bánásmód elvét a 2002-es engedékenységi közlemény (1) téves alkalmazása miatt, sérti a gondos ügyintézés elvét mivel nem került az eljárás ésszerű időn belül lezárásra és az 1/2003/EK rendeletben (2) meghatározott jogszabályi korlátot meghaladó összegű bírságot szabott ki, megsértve ezzel az arányosság elvét.
   A felperes továbbá előadja, hogy a Bizottság megsértette az indokolási kötelezettséget.
   
      (1)  A kartellügyek esetében a bírságok alóli mentességről és a bírságok csökkentéséről szóló bizottsági közlemény (HL 2002 C 45., 3. o.; magyar nyelvű különkiadás 8. fejezet, 2. kötet, 155. o.).
   
      (2)  Az [EK] 81. és [EK] 82. cikkben meghatározott versenyszabályok végrehajtásáról szóló, 2002. december 16-i 1/2003/EK tanácsi rendelet (HL L 1, 1. o.; magyar nyelvű különkiadás 8. fejezet 2. kötet, 205. o.).